Rodolfo Lenz

Rudolf (Rodolfo) Heinrich Robert Lenz (☆ 10 di september 1863 na Halle (Saale, Alemania) – † 7 di september 1938 na Santiago di Chile) tabata un linguista, romanista y folklorista Aleman, cu a naturalisa como Chileno. E ta sobresali cu su trabou pionero riba tereno di estudio cientifico di e idiomanan Mapudungun y Papiamento.

 Etimologia di Papiamento 
Lenz ta conta como e fundador di e etimologia di Papiamento, prestando trabou pionero cu su investigacion di Papiamento, un idioma crioyo cu raiz den idiomanan Spaño y Portugues. thumb|left|140px|Publicacion cientifico di Papiamento (1928).

Durante un biahe den bapor pa Europa na 1921 e ta haci escala na Willemstad, unda e ta cumpra varios buki di Papiamento den e libreria "Bethencourt e Hijos". Mientras cu e di dos koki a bordo, Natividad Sillie, tabata lesa na bos halto cuentanan y canticanan folklorico y articulonan literario, e tabata fungi como fuente importante pa su investigacion. Na 1928 ta publica e buki El Papiamento, un di e descripcionnan mas cientifico di Papiamento. Apesar di cu su teorianan a keda disputa despues, entre otro dor di Antoine Maduro, ta considera e buki aki e "biblia" di Papiamento.

Bibliografia
Estudios araucanos, Santiago (1895–1897)
Diccionario etimológico de las voces chilenas derivadas de lenguas indígenas americanas, Santiago (1905–1910) 
Un grupo de consejas chilenas, Santiago (1912)
Sobre la poesía popular impresa de Santiago de Chile, Santiago (1919)
Sobre el estudio de idiomas, Santiago (1919)
La oración y sus partes, Madrid (1920)
 El papiamento, la lengua criolla de Curazao, Santiago (1928)
El español en Chile, Buenos Aires (1940)

Category:Hende
Category:Chile
Category:Papiamento
Category:Linguistica